Die jaar 1955 was 'n gewone jaar wat volgens die Gregoriaanse kalender op 'n Saterdag begin het. Dit was die 55ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 5 April – Winston Churchill tree uit as die eerste minister van die Verenigde Koninkryk. 2 Mei – Tennessee Williams wen die Pulitzerprys vir Drama vir Cat on a Hot Tin Roof. 6 Mei – Wes-Duitsland betree die NAVO. 30 Junie – Die Unie van Suid-Afrika en die Verenigde Koninkryk sluit die Simonstad-ooreenkoms. 17 Julie – Disneyland word geopen in Anaheim, Kalifornië. 1 November – Die Viëtnamoorlog breek tussen die Noord- en Suid-Viëtnamese weermag uit. 1 Desember – Rosa Parks weier om haar sitplek op 'n bus aan 'n wit man af te staan en word in hegtenis geneem vir oortreding van rassesegregasiewette in Montgomery, Alabama wat aanleiding gee tot die Montgomery Busboik 19 Desember – Soedan se parlement verklaar onafhanklikheid. SASOL produseer sy eerste sintetiese brandstof te Sasolburg. 6 Januarie – Rowan Atkinson, Britse akteur. 6 Januarie – Virginia Davids, Suid-Afrikaanse sopraan.